《自沙阳乘泛碧斋至洛阳口》
宋代·李纲

罪大昔来谪，恩宽今许归。碧斋还泛泛，翠阁已依依。

箫鼓转山还，旌旗摇夕晖。馀霞方散乱，倦鸟亦归飞。

颇悟邯郸梦，还寻莱子衣。耄倪嗟得去，朋友惜相违。

讵有甘棠爱，徒知蘧玉非。劳生成底事，归老钓鱼矶。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。